Alegzandra/wili-2018-roplus huggingface dataset:
Nederlands Limburg haet saer dat 't Limburgs 'n officieel sjtreektaal woort, in 1997, 'ne Raod veur 't Limburgs en 'ne sjtreektaalfunctionaris, dae in deens ies van de Provincie Limburg. De ièrsjte waor Pierre Bakkes (taalkundige). Nao e jaor woort hae geassisteerd door Ton van de Wijngaard (taalkundige) oet Eygelshove. In 2006 volgde hae Bakkes op. Allewiel deilt hae de baan mèt Mieke Steegs (taalkundige) oet Haegelsem. Ze höbbe hun bureau in 't Huis voor de Kunsten in Remung.

't Woord sjravele is aafgeleid van 't woord sjarre dat weer aafgeleid is van 't Middenederlandse scrâpen (de hujige Nederlandse weurd schrapen en krabben).

't Dörp Rozenbrug besleit laank neet 't gans eiland Rozenburg. De res weurt in beslaag genome door de have-districte Botlek en Europoort. 't eiland Rozenburg oontstoont in de zestiende iew door bedieking vaan zandplaote bij de moond vaan de Maos. Op 't eiland oontwikkelde ziech twie dörper: Blankenburg en Rozenburg. In 't begin vaan de jaore viefteg begós me Botlek aon te lègke; vaanaof 1957 volgde Europoort. Heiveur woorte versjèllende haves oet 't eiland gegraove, kaom 't Calandkanaal door 't eiland te ligke, mós Blankenburg gesloop weure en mós 't natuurrizzervaot De Beer verdwijne. Rozenburg leet me stoon; me bouwde dit oet tot 'n woenplaots veur havearbeiders. In inkel jaore steeg 't aontal inwoeners nao mie es tiendoezend. Per 18 miert 2010 is de gemeinte Rozenburg opgeheve en es deilgemeinte touwgeveug aon Rotterdam.

Oarsjprónkelik woort aan de tweë ingeng van de tunnel eine trap aangebrach es verbènjing veur luuj die te voot kaome van de sjasie en aan de angere kantj veur de luuj die nao de ingank van de Maurits ginge of da vandaan kaome. Later wiej de Maurits euversjtapde nao groepsverveur van de koellluuj mèt koelbösse woorte dees trappe minder relevant en woorte die ouch nog deils gesjloop.

De blome zeen 7 toet 20 mm groeat en höbbe vief witte kroeanblajer mit renj die einanger bedèkke rónjelóm e gael hert. De kroeanblajer höbben ane voot 'ne gaele nagel. 't Guuef 5 toet 20 maeldräöj. De honinggreuf is meistes róndj. De vröchsteel is bao noeatj langer es 5 cm. De vröch is 'n ovaal doepvröch.

Boucle du Mouhoun, Cascades, Centre, Centre-Est, Centre-Nord, Centre-Ouest, Centre-Sud, Est, Hauts-Bassins, Nord, Plateau-Central, Sahel, Sud-Ouest

Tidens de eeuwelange Ottomaanse överheersing va Hongarije (1526-1686) waoërt 't dörp gaans verlaote mae in 1669 vestigde de örsjte inwoners zich wer in Ecser. In d'r oonaafhankelekheidssjtried oonder aanveuring van Rákóczi, 1703-1711, lieëverde Ecser èlf soldaote.

Dit artikel is gesjreve in 't Valkebergs. 't Weurt gewaardeerd óm in dit artikel 't Valkebergs aan te hauwe of aan te gaeve welk anger dialek gebroek is.

De B757-200 en'ne B757-300 versjille in principe vriej weinig. De B757-300 haetj eine langere romp den 't basismodel. De B757-200W haetj winglets op allebei de vleugels. De vrachversie, de B757-200PF, is te herkinne aan'ne laajklep aan'ne bakbaordkantj. Ouch haetj 't vrachvleegtuug gein raame in'ne romp. Ein onzichbaar versjil van'ne B757-300 zeen de sjterker vleugels, motorophanging en lanjingsgesjtel.
Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Vennesla is 'n gemeinte in de pervincie (fylke) Vest-Agder in Nórwaeg. De gemeinte had 12.513 inweuners in 2006 en 'n oppervlakde van 385,0 km². 't Aantal inweuners de km² bedreug 32,5. De gemeinte is officieel neutraol waat betröf de keus van sjriefvörm.

De ierste vief jaor zal in Caribisch Nederland veural Antilliaonse wètgeving vaan krach blieve. In de Inveuringswèt opebaar liechame Bonaire, Sint Eustatius en Saba (IBES) is 'n lies opgenome mèt Antilliaonse verordeninge die tot Nederlandse wèt zien verklaord. Zoe is de aw Landsverordening Elektriciteitsconcessies umgezat in de Nederlandse 'Wèt elektriciteitsconcessies BES' die allein in Caribisch Nederland gelt. In 't Europees deil vaan Nederland blijf de Elektriciteitswèt vaan 1998 vaan krach. Sommege landsverordeninge zien neet euvergenome, meh vervaange door nui wètgeving. E veurbeeld is de Belastingwèt BES. Mèt behölp vaan mierder aonpassingswètte is de vaan de Antille euvergenome wètgeving aongepas. 't Geit daan dèks um technische verandering, wie 't vervaange vaan 'Nederlandse Antillen' door 'Openbare lichamen Bonaire, Sint Eustatius en Saba'. De Aonpassingswèt opebaar liechame Bonaire, Sint Eustatius en Saba bepaolt zoe tot de Wèt aofbreking zwaangersjap (um get te neume) mèt inkel aonpassinge uterlek nao e jaor (per 10 oktober 2011 dus) vaan touwpassing is gewore.

Vrólje en maedjes waere sómtieds óngerwórpen aan maogdjelikheidsteste door häör femielje of (toekumstige) sjoeanfemielje, gegróndj oppe aannaam det maogdjelikheid sumpel kan waere aangetuuendj door 'nen dokter of zelfs door 'ne neet-medisch gesjoealdje persoean. Maogdjelikheid kan me medisch neet achterhaole, behauven es spraok is van verkrachting of van seksueel misbroek bie jóng kinjer, get det waal dudelike späör kan achterlaote.

De maone vaan Jupiter versjèlle zier in maote vaan bekraterdheid. Io heet gaaroet gein inslaagkraters. Dit kump umtot dees maon extreem geologisch actief is, mèt völkaone die constant solfer spuite en zoe 't oppervlak vernuie. Op Europa vint me 'rs mer e paar; mesjiens is de koors vaan wateries neet kaajd genóg en weurt ze noe en daan vernuid door umsmelting. De kraters op Europa höbbe naome oet de Keltische mythologie gekrege.

Bilt is e gehuch inne Nederlandjs-Limbörgse gemèndje Maasgoew. Administratief gezeen vèltj 't ónger Staeveswaert, wo 't ouch bekans aan vasgegreudj is. Bilt besteitj slechs oet ein straot, die dezelvendje naam druueg es 't gehuch zelf. Drek baove Bilt ligk 'n anger gehuch, namelik Eilandj, det weer drek ónger 't gehuch Brandj ligk.

Dit artikel is gesjreve in 't Norbiks. 't Weurt gewaardeerd óm in dit artikel 't Norbiks aan te hauwe of aan te gaeve welk anger dialek gebroek is.
Genetief veurzètsels: bez, bezo(zonger) blízko(kortbiej) ďaleko od C(ver van) do(nao, in, tot) mimo (oet, boete) namiesto (in plaats van) od, odo (van ..., vandaon, vanaaf) okolo (rondj, rondjom) počas (tiejdes, gedurende) podľa(volges) pomocou (mit behölp van) popri (langs) proti (taege) u (biej (persoon)) uprostred (middenin) vedľa (naeve) z, zo (oet, van, vanaaf) za (tiejdes)

De vleiskrokèt haet zeen oerspróng in Frankriek. In 'n kaokbook oét 1705 van Le cuisinier royal et bourgeois, det geschraeve woort door 'ne kok van de Franse keuning Lodewiek XIV, steit 'n recept veur "croquets". De ieërste krokèt had de aafmaeting van 'n ei en woort zónder bechamel bereid, mer 't woort wèl gepaneerd en gefrituurd. De ieërste Nederlandse recepte veur krokètte datere oét 1830. Dit recep is aafkómstig van de kok van keuning Willem I.

De Acholi (of Acoli) zeen e Lui-Nilotische etnische groep in Naord-Oeganda, in e gebied det döks 't Acholilandj geneump wuuertj en ónger angere de distrikte Agago, Amuru, Gulu, Kitgum, Nwoya, Lamwo en Pader ómvatj in Oeganda en 't graofsjap Magwe in Zuud-Soedan. Bieje bevölkingstèlling van Oeganda woorte róndje 1,17 miljoen Acholi getaldj (2002), en 't guuef nag 45.000 Acholi in Zuud-Soedan (2000). De Acholi kalle de Acholispraok.

Gebruukers van Google Chrome mote akkoord goon mèt de Google Chrome - Serviceveurwaarde. 'n Artikel op Slashdot heet de aondach gevestig op 'n passaasj in dees veurwaarde (hei in de Nederlandstaolige versie):

Miquelon-Langlade besteit oet drei veurmaolige eilande die door 'n ismus (landingte) verboonde zien. Dees eilande zien Miquelon (soms Grande Miquelon geneump) (110 km²), Langlade (soms Petite Miquelon geneump) (91 km²) en Le Cap. De ismus, dee 13 km. laank is, is netuurlek gevörmp meh versterk door de inwoeners vaan de eilande.

De Abenaki (Abnaki, Wabanaki, Waponahki) zeen 'n indianestam en First-Nationsvouk, ein vanne Algonkisch spraekendje luuj in 't naordoeaste van Naord-Amerika. De Abenaki wonen inne regio New England vanne Vereinigdje Staoten en Québec enne Zieëprovincies van Canada, 'n regio die in 't Oeastelik Abenaki Wabanaki geneump wuuertj, det dawlandj beteikentj. De Abenaki zeen ei vanne vief leje vanne Wabanaki Confederatie. Abenaki is 'n spraokkóndige en geografische groep; historisch gezeen goof 't gein sterke centraal autoriteit, mer e groeat aantaal versjillige kleinder stamme die väöl cultureel gedraginge deildje.

Dit artikel is gesjreve in 't Mofers. 't Weurt gewaardeerd óm in dit artikel 't Mofers aan te hauwe of aan te gaeve welk anger dialek gebroek is.

Dit artikel is gesjreve in 't Norbiks. 't Weurt gewaardeerd óm in dit artikel 't Norbiks aan te hauwe of aan te gaeve welk anger dialek gebroek is.

Muse is 'ne Britse band vaan alternatieve popmuziek. Ze besteit oet Matthew Bellamy (zaank, gitaar, tósje), Christopher Wolstenholme (basgitaar) en Dominic Howard (slaagwerk). Matthew Bellamy is ouch d'n actiefste songsjriever vaan de band.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.
E zeef (ouch zif) is 'n instermènt det wuuertj gebroek veur mingsele te sjeien op gróndj vanne korrelgruuedje, of vas van vleujbaar. Waat waal of neet dore zeef vèltj wuuertj dus gesorteerdj in grótter of kleinder es de äöpeningen in 't zeef.

Neve de laureer besjtoon ouch zegekranse van eiketek. De ièrsjte kranse waore neet gesjlote, ze houwe de vörm van e hoofiezer. Later versies vörmde-n 'ne rink.

Van Veldekes laeëvesloup wit me neet väöl. Waarsjienlik sjpraok hae Frans en Latien, en haw hae kènnis va rech. 't Is neet zieëker woeraan Van Veldeke is gesjtorve, mer 't waor nao 1190 en vuur 1205, toen 'r doer Wolfram von Eschenbach woert genumd in ziene Parzifal.

Dit artikel is gesjreve in 't Sint-Joasters. 't Weurt gewaardeerd óm in dit artikel 't Sint-Joasters aan te hauwe of aan te gaeve welk anger dialek gebroek is.

Insekte-eters of Insectivora zien 'n orde vaan meist zoegdiere die ziech voje mèt gelidpoetege diere en wörm. Insectivore is ouch 'ne verzamelnaom veur alle bieste die vaan insekte leve; evels hure dao ouch aander diere es lede vaan dees orde bij.

Dronten is e versteidelek dörp en 'n gemeinte in de Nederlandse provincie Flevoland, in de polder Oostelek Flevoland. 't Oppervlak bedräög 334 km²; de gemeinte heet 40.859 inwoeners (1 april 2016). Neve de plaots Dronten (27.944 inwoeners op 1 juli 2015) kint de gemeinte nog de plaotse Biddinghuizen en Swifterbant.

Dit artikel is gesjreve in 't Mergraotes. 't Weurt gewaardeerd óm in dit artikel 't Mergraotes aan te hauwe of aan te gaeve welk anger dialek gebroek is.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.

Sliven of Sliwen (Bölgaars: Сливен, spreek oet es Slivyen mèt naodrök op -yen) is 'n stedsje in Zuid-Bölgarije (dat zeet: te zuie vaan de Balkanberg. 't Is bekind um häör Cinitye Kam'nitye (Сините камъни) wat blauw rotse meint. In 2005 goof 't 95.000 lui in 't stedsje. De stad ligk op 'n hoegde vaan 243 meter. In de Veerden en Viefden iew goof 't hei Grieke en woort de stad Selymnos. In d'n Èlfden iew begos Sliven mie Arabisch te weure. Pas vaanaof d'n Twelfden iew woort de stad Slavisch. Veur 'n stad te zuie vaan de Balkanberg heet 't merkweerdeg väöl bij gedrage aon versjillende oplevinge in de Europees cultuur, wie de Opklaoreng. Allewijl gief 't hendeg väöl zigeunder in Sliven. In 1941 woort de Franstaolege sjriefster en psychoanalytica Julia Kristeva hei gebore.

George Tielens waor 'ne beeldend kunstenaer dae woort gebore in Venlo in 1888 en dae sjtorf in Zitterd in 1950. Nao 'ne sjtart es beroepsmilitair en 'n paar jaor es reclamesjilder in Tilburg gewèrk te höbbe, verhuusde Tielens rónd zien fièrtigste nao Zitterd um es kunstenaer wiejer te goon. Hie riechde hae ouch 'n sjildersjoal op woa o.a. Toon Hermans en Pie Schmitz lèsse volgde. De bekènde Zitterdenaer Zefke Mols kaom häöm dèks opzeuke en waor ouch model, in zien atelier bove De Kroon.

Beej de fastfoodkete McDonald's wuurt ouk de "McKroket" verkôch. Det is 'n vleiskrokèt in de vörm van 'n platte schief op 'n hamburgerbruudsje mit dijonmosterd.
Keuj weure ouch gebruuk zoonder tot me hun get aofnump. Ze kinne weure ingezat um natuurgebeed te begraze; dit zien dèks rasse die korter bij d'n oeros stoon. Osse weure, en woorte veural vreuger, dèks ingezat es trèkdiere, veur de ploog of veur de kaar. Es 't trop aonkump kinne ze zwoerder laste trèkke es peerd, meh ze zien e stök minder snel. Keuj zien ouch te gebruke es rijbies, meh dat is minder gebrukelek. In sport en speul weure ze ouch ingezat: op versjèllende plaotse in de wereld deit me aon deurevechte (boebij d'n deur dèks weurt doedgemaak) en op rodeo's gief 't ummer väöl oonderdeile mèt keuj.

Hoes woort gebore in Leiden, Zuid-Holland, meh brach 't bèste deil vaan zien jäög door in Noord-Braobant. Zien ma had dao häör wortele. Ouch waore allebei zien awwers actief in de VVD. Zien ma waor ach jaor laank gemeinteraodslid in Den Bosch. Ouch ziene grampeer waor politicus: dee waor raodslid en locobörgemeister in Sint-Michielsgestel.

Dit artikel is gesjreve in 't Gelaens. 't Weurt gewaardeerd óm in dit artikel 't Gelaens aan te hauwe of aan te gaeve welk anger dialek gebroek is.

Alle stroate vanne bènnestad van Hasselt hèbbe néû, wèè dee va Mestriech, twejtâlige stroatplieëtsjes. De Hesselse versie ès al èn dee "Vereenvoudigde spelling-Staelens". Èn 2009 koam d'r 'n vertaaleng van 't klassiek stripverhoal On a marché sur la lune/Mannen op de maan van Kèèfke éût onder d'n titel Manne obbe Moan. De vertaaleng is gemaak deer Jos Ghysen.

Wadersloh is 'n Wesfaalse gemeinte in de krink (Kreis) Kreis Warendorf, te Noordrien-Wesfale (Duitsland). Mèt häör 117,03 km² en 12.167 inwoeners (2014) heet 't 'n bevolkingsdeechte vaan 104 de veerkante kilometer.

't Mariabeeld in de kapel woort bie 'n bezeuk van paus Johannes Paulus ll in 1985 in Ieper gewiejd. Binne sjteit 'ne praeksjtool in gotische sjtiel oet 1550 en 'ne biechsjtool oet 1570.

Dees techniek woort beejveurbaeld gebroek tiejes de controle van de dieke tiejes 't hoeëgwater in 1993 en 1995. Zwake plekke en/of kwelwater woorte, vanwaege aafwiekende temperatuur, op infraroeëdbeeld duùdelik zichtbaar, en koste middels beeldfusie percies gelokaliseerd (gecodeerd) waere.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.
Op 't gebied van gewich, sterkdje en verwirkingseigesjappe vólduit magnesium ane eisje veur toe te passen in (lichgewich) constructies. E veurbild van 'n constructieve toepassing van magnesium is de stadsfietsj vannen Ingelsen óntwirper Richard Thorpe. 'n Keramische dèklaog besjurmp 't magnesium dao taenge corrosie. 'n Anger gebied wo magnesium es relevant gezeen wuuertj is de autoindustrie. Lichgewich veurtuug van magnesium zówwen 't brandjstofverbroek sterk kónne trögkdringe. Experimente mit magnesium inne autoindustrie waeren al gedaon saer de óntwikkeling vanne "Auto vanne Toekóms" van 1952, de Buick LeSabre, meh veuresnag blief 't toepasse van magnesium groeatendeils veurbehajen aan óngerdeil in veurtuug die op klein sjaol waere geproduceerdj. De technieke veur 't vervörme van magnesium, enne besjurming van 't matterjaal die nuuedig is taenge corrosie, maken 't metaal veuresnag namelik hieël kósbaart. Wiejer is 't aantaal bestäöndje legeringe nag neet zoea oetgebrèdj en wuuertj nag aktief óngerzeuk verrich nao de versjillige vörmingstechnieke van magnesium. Doordet de kènnis euver magnesium nag neet zoea groeat is, is me inne industrie nag geneig toet 't oetwieke nao de conventioneel matterjale wie plestik en alleminium. Óngerzeuk wuuertj ónger anger gedaon nao de extrusie van magnesium toet profielen in constructies en nao 't spuitgete van magnesium in thixotropen toestandj (thixomoldingsprocès). Magnesium is thixotropisch (sjroeaperig) bie 100 graoje ónger 't smultjpuntj (922 °K).

Ien 1960 weerd de Maria Tenhemelopnemingkirk gebowd nao ontwerp van architect Eugène Hoen met z'n eige perochie oan de uuverkant van de Rijksweig. Doer dis sjtraot kint De Klonie zich 'n "Dörp" numme.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

1-3 september - In Beslan, in de Rössische deilrippebliek Noord-Ossetië, hawwe rebelle 'n basissjaol gegijzeld. 't Rössische leger maak mèt väöl geweld 'n eind aon de gijzeling.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.

Saer 1234 is Merkelbek 'n eige parochie. In 1876 weurt de Heilige Clemenskèrk geboewd in neo-gotische sjtiel. In 1935 volg 'n oetbreiing. De ouwe kèrk van Merkelbek die vuur 1876 deens deeg bevingk ziech op 't gróndgebeed van Brunsum in de buurtsjap De Kling. In 2005 woerte de klokke oet dees ouw kèrk gesjtoale, mer keeme weer terech bij inne ouwt iezer henjeleer.

Gotiek ies 'n sjtielvörm in de Europese arsjitektuur en beeldende kuns in de late mieddelièwe. De gotiek ies rónd 1140 óntsjtange in de umgeving van Paries (Île-de-France) in Frankriek. 't Belangriekste kènmerk ies 't sjtreve nao verticaliteit; diet zuut me bieveurbeeld in de huègde en de sjmaalheid van de geboewe. De gotische kathedrale zint 'n bekènd veurbeeld van dees sjtiel.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.
.at és de ccTLD-code vër 't topleveldomein van 't Europees laand Oeësteraajk. 't Domein woëd geïntroduceerd én 1988 en hèt 'nen actieve staotus. De egelike bedoeléng vër 't domein és zaoke daaj verwaant zin aon 't laand Oeësteraajk. 't Hèt praktisch gin registratiebepirkinge, behaalve ónder bepaolde tweide-levels, zoë-as de subdomeine ".gv.at" en ".ac.at". Gewoeënlik registreert me zich direct ónder 't iëste-level, dus ónder 'n ege subdomein baaj ".at".

Dit artikel is gesjreve in 't Mofers. 't Weurt gewaardeerd óm in dit artikel 't Mofers aan te hauwe of aan te gaeve welk anger dialek gebroek is.

De Italische taole bewaorde zeker in hun awwer taolfases väöl vaan de Indogermaanse diftonge. In 't Aajdlatien is dao daan ouch mie vaan trök te vinde es in 't klassiek Latien. Ai en oi zien nog "valse" diftonge en gein vleujende wie de klassieke ae en oe. Oi weurt trouwes laank neet ummer oe meh kump ouch es ē of ū trök. 't Aajdlatien kós daobij d'n diftong ei, dee later in ē of ī veranderde (of zelf in 'n korte e of i). In de klaanklier vèlt wijer op tot op väöl plaotse nog 'n o steit boe later 'n u optrejt. Dit vèlt veural op in de wäörd vaan de twiede (o-) declinatie (hortos, hortom; saxom; zuug heioonder). De wisseling tösse o en u is hiel normaal; dit tröf me ouch aon in de Germaanse taole (Hollands krom, Limburgs króm, Duits krumm) en in 't Vulgair Latien en väöl Romaanse taole is de klassiek-Latiense u weer trök nao o oontwikkeld (Aajdlatien, Vulgair Latien en Spaons somos, Klassiek Latien sumus "veer zien"). Rotacisme is aon de orde vaan d'n daag: op väöl plaotse boe 't Klassiek Latien 'n r heet tröf me 'n s aon (beveurbeeld Lases = Lares [Romeinse hoesgode]). Ouch dit kump örges aanders wel veur (Limburgs waor - waore, Hollands was - waren, plaotselek Ziews was - wazzen). Inkel wäörd vaan dat type zien es archaïsmes trök te vinde bij sommege klassieke sjrievers.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Veur hieël sterke permanente magnete kan neodymium waere gebroek inne vorm van Nd2Fe14B. Dees magnete zeen baeterkoup es samarium-kobaltmagnete;

Mortroux (Welsj: Mwètroû) is e dörpke i g'n Belsje gemingde Dalhem. 't Ligk i ge Lank va Herf óp 'n hoeëgde van 100 bis 140 meter en 't hat óngeveër 550 iwuënesj. Bis de fusie van 1977 woar 't 'n zelfsjtengige gemingde. In 't dörp loop d'r aode weëg va Mesjtreech noa Verviers en geliek ten weste va Mortroux ligk 't dörp Dalhem. I Montroux móngk de baak Ruisseau d'Asse oet i g'ne Berwien.

Op 't zelfde moment wuuërd d'r ein panchromatisch beeld én ein infraroeëdbeeld gemak van ein bepaold gebeed. Door dees beelde te fusere (beeldfusie) krieg me wermte-informatie (infraroeëd) in ein gewoeën (panchromatisch) beeld te zeen. Óndergrondse leidinge (stadsverwerming beejveurbeeld) kinne nauwkeurig waere geplaats.
In 1383 woort Sjtröch verhaeve tot 'n eige hièrlikheid. D'r hièr va Kesjtièl Sjaloen neumde zich hièr va Sjtröch. Bis 1795 waor Sjtröch 'n hièrlikheid. Ónder Napoleon kaom Sjtröch bie 't kanton Valkeberg, meh vanaaf 1800 woort 't 'n zelfsjtendige gemeinte. Op 1 januari 1878 huèrt 't gehuch bie de gemeinte Sjin op Geul, die later opgeit in de gemeinte Valkeberg aan de Geul.

't Aajdperzisch tekscorpus besteit gooddeils oet inscripties. Vaan 't Middelperzisch zien mie literair tekste bewoerd, dèks vaan religieus (zoroastrisch) karakter. De Nuiperzische literatuur is bezunder umvaankriek en weurt hoeg gesjat.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

De kooj (inherent vrouwelek) of 't rind (geslachsneutraol, minder gebrukelek) is 'n evehoveg, herkawwend, gedomesticeerd zoogdier oet de femilie vaan hoolheurege; wat aofstamp vaan d'n oeros en ofwel 'n apaarte soort (Bos taurus) ofwel 'n oondersoort daovaan is (Bos primigenus taurus). 't Bies weurt in groete deile vaan de wereld gehawwe es mèlkvee en veur de slach, dewijl 't vel weurt gebruuk veur leer en de stroont soms es mes deent. Keuj zien zoe'n 10.500 jaor geleie veur 't iers gedomesticeerd in zuidoostelek Turkije; 't gief 'rs noe al gaw zoe'n 1,3 mieljard vaan. Neve 't rind wie veer dat kinne heet me in India nog 'n aander oondersoort gedomesticerd, de zeboe (Bos indicus of Bos primigenus indicus). De manneleke variant weurt vaan ajdsheer 'nen deur geneump. 'nen Deur dee gecastreerd is weurt 'nen os geneump. Deure weure in Spanje dèks gebruuk veur deurevege, 'n traditioneel sport.

Cambodja is e land in Zuidoos-Azië, in Achter-Indië. 't Grens aon Thailand, Laos en Vietnam. Hoofstad is Phnom Penh, wat ouch wiedoet de groetste stad is; ander stei, wie Kampot en Battambang zien väöl kleinder. Cambodja weurt doorstruimp door de Mekong en is d'n opvolger vaan 't eins mechteg Khmer-riek.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Ómdet 't mit e fel wit leech brandj wuuertj magnesium döks in vuurwirk gebroek es reductor en woort 't in 't verli-jje väöl in flitsjleechter veure fotografie toegepas.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Dit artikel geit euver de Zuid-Hollandse plaots, deilgemeinte en 't eiland. Ouch in de Haarlemmermeer ligk 'n plaots die zoe hèt, zuug Rozenburg (Noord-Hollandj)

In 1997 verklaorde de eilen Anjouan en Mohéli ziech oonaofhenkelek vaan Grande Comore. Wie 't de regering neet lökde de orde te herstèlle begós de Afrikaanse Unie, oonder auspicië vaan Thabo Mbeki, mèt oonderhandelinge die es compromis inheelte tot de eilen otonomie zouwe kriege. In 2005 woort de wèt die dat regelt ingeveurd.
Allewel tot PEC nao d'n Oorlog weer nao de Twiede Klas trökzakde, woort 't dao in 1955 kampioen vaan. De dao-aon verboonde promotie stèlde club in staot um 't trajek nao betaold voetbal in te zètte. Veur 't sezoen 1956/57 woort PEC in de Twiede Devisie ingesjreve. Dao veel de club veuriers nog neet op. Pas nao de fusie mèt Zwolsche Boys in 1969 góng de club (sinds 1971 officieel es PEC Zwolle bekind) veuroet: ze promoveerde nao de Ierste Devisie (1971) en zelfs de Ieredevisie (1978). 't Dao-op volgend decennium waor vrij succesvol, meh nao de degradatie in 1989 góng 't achteroet. De club góng 't jaor dao-op zelfs failliet, meh maakde 'nen doorstart es FC Zwolle. Oonder dee naom woort 't 'n modaol Ierste Devisieclub, tot 't in 2012 weer promoveerde. Sindsdeen is club, weer oonder de naom PEC Zwolle, 'ne stabielen Ieredevisionis, dee soms zelfs in de subtop mètdeit. Groetste succes waor 't winne vaan de KNVB-beker in 2014; ouch de Johan Cruijffsjaol wis PEC te pakke.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Dit artikel is gesjreve in 't Mofers. 't Weurt gewaardeerd óm in dit artikel 't Mofers aan te hauwe of aan te gaeve welk anger dialek gebroek is.

Burkina Faso (République de Burkina Faso) is e land in westelek Afrika, aon de rand vaan de Sahelzone, grenzend aon Mali, Niger, Benin, Togo, Ghana en de Ivoorkös. Hoofstad is Ouagadougou. Burkina Faso, wat tot 1984 bekind stoont es Opper-Volta, is hendeg erm, meh heet sinds de jaore negeteg door de touwgenome politieke stabiliteit zien situatie wel get zien verbetere.

In de buurt bevingk zich 'n groet kèrkhof mèt 8.301 Amerikaanse graver oet d'r Twiède Waereldoorlog, dit kèrkhof is in 2005 bezoch gewore door d'r Amerikaanse president George W. Bush. De burgemaester van de gemeinte is noe nog Harry van Beers. In april gaet 'r weg. In 'n museum ter plaatsje beveende zich in sjtein gekapde landkaarte, die militair operaties in Europa in beeld bringe.

Wie gezag weurt kooj gebruuk veur 'rind' in 't algemein, meh ouch specifiek veur 't (volwasse) vrouwelek rind. E mannelek rind hèt 'nen deur of 'ne stier (in väöl aander Limbörgse dialekte bekind es s(j)teer). 't Woord deur (Aajdnederlands Thurusteti 'Dorestad') is verwant aon 't Grieks tauros en 't Latiens taurus, allebei mèt dezelfde beteikenis; s(j)teer heet dezelfden oersprunk (meh mèt s-mobile). 't Joonk weurt e kaaf geneump. 'n Jóng kooj hèt ouch 'n veers. 'ne Gelubden deur hèt 'nen os.

Dit artikel is gesjreve in 't Valkebergs. 't Weurt gewaardeerd óm in dit artikel 't Valkebergs aan te hauwe of aan te gaeve welk anger dialek gebroek is.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

't Departement Pyrénées-Atlantiques is eine vanne departementen in Frankriek en haet 't nómmer 64. 't Is gelaengen in 't zuudwèstelik deil van 't landj, grenzendj aan Spanje enne departemente: Landes, Gers en Hautes-Pyrénées. De houfstad is Pau.
Bernardus Dibbets deende in 1796 al op veertienjaorege leeftied es kadèt in ’t leger vaan de Bataafse Republiek en woort e jaor later bevorderd tot luitenant. In 1805 waor heer kaptein in de Garde Jaogers vaan raodspensionair Schimmelpenninck en in 1807 had heer dezelfde functie oonder keuning Lowie Napoleon. In 1808 waor heer commandant in Delfzijl en in 1810 commandant van de kadèttesjaol vaan de Garde Impériale in Versailles. In 1813-1814 voch heer aon ’t front in de Frans-Prusischen oorlog en in 1815 woort heer beneump tot generaol-majoor in ’t Nederlands leger vaan Wöllem I.

't Belaangriekste versjèl mèt 't Klassiek Latien in de nomina is tot de locatief nog 'ne volweerdege naomval is, zoetot 't aontal naomvalle op zeve kump. In 't Klassiek Latien is de locatief mèt d'n ablatief samegevalle en allein nog mer es e rudimint aonwezeg (domus "hoes", ablatief domo, locatief domi). In 't Aajdlatien indeg d'n ablatief inkelvoud steivas op 'n d, wie in 't Sanskriet, in tegestèlling tot de locatief, deen op 'ne vocaal indeg. Wie die d wegveel verdween 't versjèl tösse ablatief en locatief.

Dit artikel is gesjreve in 't Valkebergs. 't Weurt gewaardeerd óm in dit artikel 't Valkebergs aan te hauwe of aan te gaeve welk anger dialek gebroek is.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Tösje Sjtröch en 't dörpke Sjuèlder, gemeinte Gulpe-Wittem bevingk zich 't landsjapspark-natuurreservaat de Gièlender (Gerendal), woa-in 'ne orchideeëtuin gelege ies.

De ierste Europese kolonisatie vaan Saint Pierre en Miquelon woort gekarakteriseerd door korte wisselinge vaan de mach tösse Fraankriek en 't Vereineg Keuninkriek. Dees kolonisatie is same mèt de Portugese en Spaonse kolonisatie de aajdste kolonisatie vaan 't Amerikaanse continent door Europeane en stamp oet de 16e iew. Naotot Britannië de eilande veur d'n ierste kier vereuverde (1713) woorte de Franse (en aander koloniste oet de Franse tied) gedwónge 't eiland te verlaote. Meh nao 't Verdraag vaan Paries in 1763 mochte de koloniste weer trök kiere. Dit doorde evels mer 15 jäör wie de Franse steun veur de Amerikaanse oonafhaankelekheid weer veur 'n Britse invasie zörgde en de twiede deportatie vaan de koloniste.

Argentinië (officieel: República Argentina) ies e land in 't zuje van Zuud-Amerika. Argentinië grens aan Paraguay en Bolivia in 't noorde, Braziel en Uruguay in 't noordoaste en Chili in 't weste. In 't oaste grens 't aan de Atlantische Oceaan.
Aajdlatiense inscripties gebruke 'n alfabet wat nog neet euvereinstump mèt 't Latiens alfabet wie veer dat kinne. 't Latiens alfabet oontstoont es 'ne variant op 't Aajditalisch alfabet, wat ziech oet 't Grieks alfabet had oontwikkeld. De Latiene naome 't veural vaan de Etruske euver. Hun alfabet woort ouch oet 't zuie aongevöld, oet 't Oskisch sjrif en direk oet 't Grieks. De mieste teikes zien gemekelek in modern letters te herkinne meh kinne op alle meugeleke menere versjèlle. Me sjreef gewoenelek in boustrophedon: umstebeurt vaan links nao rechs en vaan rechs nao links. Spaties tösse de wäörd waore oongewoen. Spellingsversjèlle hele oonder mie 't nog väöl veurkoume vaan de k in (in later Latien allein nog in Kalendae gebruuk).

Dit artikel is gesjreve in 't Mofers. 't Weurt gewaardeerd óm in dit artikel 't Mofers aan te hauwe of aan te gaeve welk anger dialek gebroek is.

Kooj zien veerveujege megafauna die hure bij de Evehovege; dit is direk te zien aon de gesplete hove. Vaan nature höbbe ze heures; bij d'n oeros waore die hendeg groet meh bij modern rasse zien die door selectief fokke sterk verkleind. Sommege individu's höbbe ze gaaroet neet mie; dit kump bij de populairen Holstein Frisian dèks veur (zuug de foto bovenaon).

Frits Rademacher zóng ummer in 't Zittesj of dat noe in Dutsjland waor, in Amsterdam of in Belsj. In 1956 waor zien eesjte optrae oppe tillevies, bie Tom Manders. Wie hae in 1976 25 jaor bie de gemeinde wèrkde woort häöm door Johnny Hoes twee gouwe plate oetgereik.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Rijswijk oontstoont oongeveer 800 jaor geleie es dörp. In de achtiende iew oontwikkelde 't amb ziech door forensisme vaan rieke Haogenere die dao e boetehoes gónge vestege. Vaan de minstes 24 vaan die boetehoezer is Drievliet 't bekindste gebleve, umtot op ziene groond later e pretpark gebouwd woort. In later tije naom dat forensisme allein mer touw en in de twintegste iew is Rijswijk gans aon D'n Haog vasgegreujd. Versjèllende planne veur inlieving vaan Rijswijk bij D'n Haog zien verworpe.

In Naord-Limbörg kump gutturalisering vannen tuup kinjer veur in Haors, Grevors, De Kroeënenberg, Zaerem, de ganse gemèndje Pieël en Maas (Bree, De Grashook, Kunningslus, Mael, De Nirkant, Beringe, Baolder, Helje, Kepèl, Echel en Kessel) en t'n oeaste vanne Maas in Belvend. In Duutsjlandj löp de grens in 't naorde tösse Straole/Kèrke te naorde vanne lien (dus gein gutturalisering) en Haerunge/Wachtedónk te zuje vanne lien. Historisch gezeen gebroekdje me ouch gutturalisering in Tegele, Blieërik en Velde, en meugelikerwies zelfs inne stad Vinlo. Gutturalisering vannen tuup kindj kump veur inne zelvendje plaatse mit oetzunjering van Grevors, Haors, De Nirkantj en Mael, wo me kind zaet, en mit oetzunjering van Kessel, wo me gemouilleerdj kindj zaet. Inne gemèndje Pieël en Maas sjientj me vreuger d'n ónvolstenjig gegutturaliseerdje variantj hóngd te höbbe gebroek; allewiel huuertj me dem allein nag in Zaerem en de Kroeënenberg.
Rijnsburg en Valkenburg waore tot 1 januari 2006 apaarte gemeintes. Door de sterke versteideleking in recinter daog is de gemeinte integraol deil oet goon make vaan de Randstad Holland.

Aan de Romeinse waeg van Boulogne sur Mer nao Kölle, de Via Belgica geneump, die hie euver 'n trajek van inkele kilomaetersj ónder 'n fietspaad löp, sjteit 'n kapel, gewiejd aan Slevevrouw van de Bliej Vrae, die truukgeit nao 'n baekapel oet 1254 geboewd door de Joannietersj. (Later de riddersj van de Maltezer Orde geneump). In de Tachtigjaorige oorlog brende de kapel aaf. In 1661 haet de groatcommandeur van Alden Biesen de kapel wir laote opboewe. Daovan getuug zien waope bove d'n ingank van 't gebuuwke. In 1674 moch hièremiet Gerardus van Deventer oet Terheijden neve de kapel 'n kloes inriechte. In de jaore daonao volgde 14 manne. Zie höbbe de kapel 234 jaor lang ónderhoute, kranke verzörg en ónderwies gegeve. De lètste kloezenaer, Andreas Gielen, sjtorf in 1908, naodat 'r 56 jaor in Helshoven houw verbleve. In de tuin van de kapel sjteit zien sjtandbeeld. In 1925 woort de kloes aafgebroke.

Pas in 1996 wis Portugal ziech weer veur 'n indtoernooj te plaotse, 't EK in Ingeland. 't Doa-opvolgend WK in Fraankriek vaan 1998 woort zjus neet gehaold. Groeten indrök maakde 't land op 't EK vaan 2000. Intösse waor 'n ganse generatie vaan staarspeulers opgestande, gans in 't bezunder Luís Figo. Op 't EK vaan 2004, gespäöld in eige land, waor 't team de topfavoriet, meh in de finaal lag de ploog 't aof tege Griekeland. In 2006 wis 't land de veerde plaots op 't WK te hole. Zjus wie de generatie vaan Figo laankzaamaon op leeftied raakde, stoonte ouch weer nui stare op. De bekindste oonder hun is Cristiano Ronaldo, dee Figo in 2016 zouw euvertrèffe es recordinternational. De prestaties waore wisselend tot 't aontrejje vaan Fernando Santos in 2014. Mèt 'n sterk verdeidegende späölstijl maakde heer Portugal in 2016 Europees kampioen.

Dit artikel is gesjreve in 't Norbiks. 't Weurt gewaardeerd óm in dit artikel 't Norbiks aan te hauwe of aan te gaeve welk anger dialek gebroek is.

In de Nominatief wörd 't perseunlik veurnaamwaord weggelaote es in 't latien, dus ich maak is robím. 't Is echter neet verplich om dit te daon, ja robím is ouch toegestaon.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.

De Britse regering leet immigrerendje vrólje 'n maogdjelikheidstes óngergaon inne veróngerstèlling det de verklaoringe van maogdje betroewbaarder wore. In 1979 publiceerdje de Guardian hie-euver worop de regering 't beleid haet aafgesjaf.

Op 1 fibberwarie 2010 stèlde president Barack Obama evels veur um 't program te stoppe in verband mèt bezuiniginge, mer dat moot nog weure goodgekäörd door 't Congres.. De "administrator" vaan de NASA, Charles F. Bolden, heet in zien verklaoring op 't veurstèl evels ouch aongegeve tot 't gestop weurt.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.
't Gief spore vaan 'n aw keltische bewoening vaanaof oongeveer 500 v.Chr. De gesjreve, good gedocumenteerde historie begint pas mèt de Roemeinse bezètting: in deen tied woort op dees plek de vesting Traiectum ad Mosam gestiech. Get zuieleker es de plaots boe vaandaog d'n daag de Sint Servaosbrögk (Aw Brök) ligk, moot in deen tied al 'n aander brök geslage zien, die in de Middeliewe vervalle is.

't Idioom vaan de band is klassiek beïnvlood en weurt daorum wel neoprog geneump. Neve rock en klassieke meziek hole ze inspiratie oet de mies oetereinloupende stijle, boe-oonder dubstep. De arrangeminte zien origineel en dèks groets opgezat; de songs zien gemeinelek neet bezunder laank (wie dat dèks wel 't geval is mèt progrock). De tekste behandele dèks groete thema's, mie es eine kier geïnspireerd op natuurkunde. Gans in de traditie vaan de progrock bringe ze in de regel concepalbums oet.

't Diafragma vaan 'n objectief besteit miestal oet 'n aontal metaole pleetsjes (lamelle) die same 'n cirkelvörmege opening vörme (wie mier lamelle, wie beter 'ne cirkel benaderd weurt). De gruutde vaan de opening (f-opening) kin veranderend weure en is gestandaardiseerd. Ze weurt weergegeve door getalle: het diafragmagetal.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Dit artikel is gesjreve in 't Zittesj. 't Weurt gewaardeerd óm in dit artikel 't Zittesj aan te hauwe of aan te gaeve welk anger dialek gebroek is.

In 1505 bezeukde de Portugeze de arsjipel. Vaanaof 1841 tot aon 1912 brachte de Franse de eilandegróp ummer mie oonder hun gezag, woebij de Arabische handelere ingezat woorte veur plantages te behiere. Väöl vaan dit systeem is intak gebleve, wat de oongeliekheid in 't land versterk heet. In 1973 woort in 'n resolutie vasgelag tot de Comore oonaofhenkelek zouwe weure, meh allewel tot es streefjaor 1978 waor aongegeve woort oetindelek al op 6 juli 1975 door 't Comorees parlemint de oonaofhenkelekheid oetgerope. Mayotte verzat ziech daotege, en in e referendum gehawwe in 1976 stumde zelfs mie es 99% tege oonaofhenkelekheid vaan Frankriek en aonsleting bij de Comore.

De mythe roontelum de 'beumaan' Dibbets es verraojer vaan Mestreech woort in de iew daonao ummer wijer aongedik. Jaore nao zienen doed dreigde de Mestreechse mojers hun oongehuurzaam kinder nog wel ins mèt de wäörd "Pas op, of Dibbets kump diech hole". En nog tot in de twintigste iew waor ’t in Mestreech ein traditie um op zoondag 'n wandeling te make nao ’t stadspark en dao ins eve good tege ’t monemint vaan Dibbets te pisse. De slechte reputatie vaan Dibbets waor evels oonterech: heer waor neet tiranniek en neet oongemaneerd of oongeveuleg. Heer góng zjus hiel veurziechteg te werk in die jaore tot heer in Mestreech in functie waor. Heer waor ouch geinen alcoholis, meh heel op zienen tied bes vaan e gleeske.
Messing is al saere prehistorie bekèndj bieje miens, lang veurdet me 't apaart metaal zink haw óntdèk. 't Woort gemaak door koper te doon versmultje mit calamiet (e zinkerts). Tiejes dit percès wuuertj 't zink óntróch oete calamiet en mink 't zich drek mit 't koper. Zuver zink is aevel te reaktief veur te perducere mit dees aaj technieke.

Lienen is 'n Wesfaalse gemeinte in de krink (Kreis) Kreis Steinfurt, te Noordrien-Wesfale (Duitsland). Mèt häör 73,44 km² en 8511 inwoeners (2014) heet 't 'n bevolkingsdeechte vaan 116 de veerkante kilometer.

Alden Biesen is d'r naam van 'n laandscommanderiej in Rijkhove ('n deelgemèngde van Bilze) in e 56 ha groeët domein. 't Is 't groeëtste kasjtieëlcomplex tösje de Loire en d'r Rien.

'n Kómplikaasje mèntj inne genaeskónde det e perbleem is opgetraoje tiejes 'n gekrenkdje of tiejes 'n medische behanjeling. Ouch biewirkinge van toegedeendje mediciene kónne waeren opgevatj es 'n kómplikaasje.

'ne Auditeur waore diegenige die neet gleufde in d'r Kathaarse lieër, mae d'r waal waalwillend taegenöver sjtóng. De mètste Occitaanse faidits (edele) waore auditeurs.

Op 10 december 2014 maakde Hoes bekind trök te trejje es börgemeister, zoe gaw entans 'nen opvolger gevoonde waor. Hoes deeg dit um de commotie die waor oontstande nao diverse affaires umtrint zie privéleve (zuug oonder). Opvolgster woort Annemarie Penn, die op 1 juli 2015 aontraoj.

Noatot de universiteit van Berkeley, wo BSD (de "Berkeley Systems Distribution") ontwikkeld woart, mit AT&T weurde kreeg euver de auteursrechte, is 'n rechszaak geveurd euver de vroag of tot Berkeley al ofte neet noch eursprunkelike AT&T code in BSD hauw. Oeteindelik is beslote tot Berkeley 'n bepaalde versie van BSD (4.3BSD Lite?) koos verspreide zonger licentie van AT&T.

Al in de jaore zeveteg woort Hoes actief in de joongereorganisatie vaan de partij, de JOVD. Vaan 1986 tot 1992 waor heer veurzitter vaan de VVD in Den Bosch, boenao heer in de Provinciaol Staotefractie vaan Noord-Braobant góng. Tösse 1993 en 1998 combineerde heer dat mèt 'ne zedel in de Bossche gemeinteraod. Vaan 2001 tot 2010 waor heer gedeputeerde in zien provincie, iers veur Economische Oontwikkelinge en Internationaol Betrèkkinge, tenao veur Ecologie. In 2008 dóng heer zoonder succes mèt nao 't veurzittersjap vaan zien partij.

Hotton is 'n gemèngde en plaatsj in de provincie Luxemburg op 't Belsj in 't arrondissemaent Marche-en-Famenne. Op 'n oppervlakde va 57,32 km² wonne 5.471 inwoners (1.1.2014) en det guf 'ne bevolkingsdichheid van 95 minse per km².

15 jannewarie - 't Davidsfónds in Leuve opgerich mèt es motto Godsdeens, Taal, Vaderlandj, en geneump nao kanunnik Jan Baptist David (1801 - 1866).
Beckett haat in de saeëvetiger jaore dit sjtuk zelf geregisseerd in Berlien. Tut in de klingste details haat e doe regie-aanwiezinge, decorboew, verbod op meziek en bezètting op papier gezat. E haat daomit vurkaome dat me zie waerk geet interpretere. Toneelgroepe die dit sjtuk wille sjpäöle motte zich an die regels haowe. Dat wert gekontroleerd dur de Beckett Sjtichting. Dit sjtuk maog neet dur vrowwe gesjpeld waeëre. Beckett von dat vrowwe 't rech hubbe op ervaringe oeëdur ze in sjtaot zeunt um zelf dit saoërt sjtukke te sjrieve.

De kèrk van Saint-Denis maakde väöl indruk. 't Boewplan van de kathedraal van Sens woort aangepas nao 't veurbeeld van Saint-Denis. Wiejer veurbeelde van vreug gotiek in 't Île-de-France zint de kathedrale van Noyon, Paries (Notre-Dame), Senlis en Laon. De sjnel verbreiing van de sjtiel ies ónder andere te verklaore door de concurrentie tösje de biesjoppe in Noord-Frankriek; edere biesjop wol 'n sjoaner en groater kèrk es ziene buurman. De sjtiel versjpreide ziech vervolges euver Wes-Europa, woa euveral regionaal variante óntsjtoon. De cisterciënzer kloasterorde, die 'n sober gotische boewsjtiel mèt wiènig versering gebruukde, zörgde mèt veur de versjpreiing van de sjtiel euver gans Europa.

'n Telenovela is 'n Latiens-Amerikaans tv-serie-genre, dat via Oost-Europa en de zuiderse Latiense leng, noe ooch in 't noord-weste van Europa gemakt wert. In Duutsjlaand wert d'r term soap of Seiferoper wie langer wie mieë vervange dör d'r mieë paasende term Telenovela.

Saint Pierre is Frans veur Sint Pieter, de patroenheilege vaan vèssers. Miquelon woort veur 't ierst geneump es "Micquelle", boe-euver weurt gespikkeleerd tot 't 'ne, neet dèks gebruukde, vörm vaan de Baskische naom "Michael" is. 'n Aander theorie is tot 't woord Spaons vaan aofkoms is umtot väöl Baske ouch Spaons spreke. Miquelon kint daorum aofstamme vaan 't woord "Miguelón", 'ne vörm vaan "Miguel" dee "Groete Michael" beteikent. Langlade is 'n corruptie vaan de Franse woordecombinatie "l'île à l'Anglais" (Ingelsmaan zien Eiland).

't Hessels heet wie alle Belsj-Limburgse dialekte probleme ziech stoonde te hawwe en 't gebruuk devaan löp stèrk trök. Bovedeen spreke väöl Limburgstaolege in Hasselt 'n aander dialek, umtot 'n stad ummer plattelandsimmigrante aontrèk. Heidoor is 't Hessels de lèste vijfteg jaor dudelik veranderd.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.
Geveules vaan nationalisme en oonaofhenkelekheidszin woorte, wie in gans Zuid-Amerika, gewek door de Franse bezètting vaan Spaanje vaanaof 1808. Wat begós es verzèt tege de Franse en veur de aofgezatte keuning, leep al gaw oet op 'n wins vaan complete oonaofhenkelekheid. Dit woort oetindelek bereik in 1818 oonder Bernardo O'Higgins, dee ouch d'n ierste president woort. 't Nui bewind leet de aw machsstructure intak: de elite vaan blaanke groetgroondbezitters bleef de groetsten invlood hawwe. In de twiede hèlf vaan de negentienden iew woort nog eine kier oorlog geveurd tege de Mapuche, die noe ouch in 't zuie woorte oonderworpe. In 1879 kaom 't tot oorlog mèt Bolivia, boebij dit land zien kösprovincies aon Chili verloor. Door de vereuvering vaan de Indiaanse en Boliviaanse gebeie woort 't land nog laankgerekder es tot 't al waor. De verdeiling vaan Vuurland mèt Argentinië woort in 1881 geregeld. In 1891 weujde in 't land 'ne börgeroorlog, dee 't parlemint mier mach gaof en tot de democratie leide.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.

Dit artikel is gesjreve in 't Remunjs. 't Weurt gewaardeerd óm in dit artikel 't Remunjs aan te hauwe of aan te gaeve welk anger dialek gebroek is.

Goirle (oetspraok Goorle; Braobants: Gool) is 'n gemeinte in de Nederlandse provincie Noord-Braobant, ten zuie vaan Tilburg, aon de grens mèt 't Belsj (provincie Antwerpe, gemeinte Ravels), mèt 'n oppervlak vaan 42,21 km2 (daovaan 0,01 km2 water) en 22.129 inwoeners per 1 januari 2006. Neve de hoofplaots Goirle kint de gemeinte ouch 't dörp Riel en de gehöchter Gorp en Rovert en Breehees. De vastelaovendsnaom is Ballefruttersgat.

't Nappes op de Proms logo is ein samestel van 't NUATH Logo met ein foto van Funs van Grinsven. Dees foto is genaome tiejes de 1e Nappes op de Proms in 1996. Funs van Grinsven (op de rök gezeen) neemp 't applaus in óntvangs van de ruùm 1100 óntroerde luusteraers.

Dit artikel is gesjreve in 't Mestreechs. 't Weurt gewaardeerd óm in dit artikel 't Mestreechs aan te hauwe of aan te gaeve welk anger dialek gebroek is.

Dit artikel is gesjreve in 't Sint-Joasters. 't Weurt gewaardeerd óm in dit artikel 't Sint-Joasters aan te hauwe of aan te gaeve welk anger dialek gebroek is.

In de architectuur van de gotiek sjtreefde me nao verticaliteit en leechheid. Me óntwiekkelde hieveur 'n eige systeem van boewelemente. De sjpietsbaog en 't kruusribgewelf, die al ièrder bekènd waore, woorte in de gotiek wiejer óntwiekkeld.
't Wasseberger of Wasseberjer is 't (Oeas-Limbörgs-)Ripuarisch-Limbörgs euvergangsdialek zoeawie det wuuertj gespraoken in Wasseberg en ómgaeving. 't Dialek is al behuuerlik oeasteliker in karakter in vergelieking mit 't dialek van Effeld en 't Kerkener. Dit uutj zich veurnamelik in mieër r-sjoewheid. Wo me get wèsteliker nag euver hert kaltj, wuuertj det in Wasseberg al Hatt. E versjil mit 't Kerkener is det de aaj lang Germaanse ee en oo häör oearsprunkelike kwaliteit höbbe behaje; wo me in Kerke joet "good" en Bier "beer" zaet, sprèk me in Wasseberg nag van joot en Beer. 't Wasseberger duit aan gutturalisering en klinkerverkórting, waat me trögkvindj in wäörd wie Fröng "vrunj" (en ouch Kèngk "kindj" en Wèngter "wintjer") en Modder "moder" (en ouch Vadder "vader"). Tupisch is ouch 't wäördje ues (spraek oet es oeës) veur "oos", wobie 'n ónverwachse diftongering plaats haet gevónje. Dees diftongering zuutj me ouch trögk in 't waord wue (woeë) veur "wo".

't Stadion woort in november 1999 mèt 'ne match tege FC Schalke '04 geopend oonder de naom Wagner & Partners Stadion. In 2005 mós Fortuna 't verkoupe aon 'ne projekoontwikkeleer. Wie de financieel probleme aonhele, trok ziech de sponsor trök, zoetot vaan 2008 tot 2009 't stadion gewoen Fortuna Stadion hètde. Sinds 2009 hètde 't evels Trendwork Arena, nao de nuie sponsor Trendwork Oetzendgróp. Trendwork góng in 2013 zelf failliet; mèt de nuie hoofsponsor Offermans Joosten Groep woort de naom Offermans Joosten Stadion. Nog in december vaan datzelfde jaor wisselde Fortuna weer vaan hoofsponsor; de nuie sponsor Fitland koch 't stadion ouch op, meh besloot ziene naom neet draon te verbinde.

1940 - Winston Churchill rich zich in ein radio-rede rechsjtreeks tot 't Italijaanse volk en hilt hun veur dat Mussolini hun in eine aorlog mèt Groat-Brittannië dreig te sjtorte, terwiel d'r traditioneel hechte vrundjsjapsbènj tösje de tweë lènj besjtaon.

De polletiek vaan Saint Pierre en Miquelon neump plaots in 'n stuctuur vaan 'n Frans euverzies gebeedsdeil mèt 'n parlemintaire representatieve democratie en 'n mierpartijestèlsel. Heibij is de Prizzedent vaan de territoriale raod 't hoof vaan de regering dewijl de oetveurende mach bij 't gouvernemint ligk. Ouch sjikke de eilande ein regeringslid nao de Franse Senaot.

Veldekes ieësjte wirk oet 1174 besjrieëf de laevesloup (vita; Latiens,'"laeve") van Sintervaos, dae de petroeënheilige van Mestreech is. Sintervaos is 'nen Armeen, dae nao Lotharinge trèkt en biesjop van Tongere waert. Meh de zóndige Tongenare wende ziech va Servaas aaf dae nao Mestreech vlöcht, woeë hae vernumt dat God de Tongenare sjtraove wil mèt Attila d'r Hun. Servaas baejt bie 't graaf va Petrus om 't ónheil aaf te kiere, wat neet lökt mer hae krieg waal 'ne zilvere sjluuëtel woeëmèt hae de gedode Tongenare vergaeving sjinkt.